Document ID: 32009D0840

РЕШЕНИЕ 2009/840/ОВППС НА СЪВЕТА
от 17 ноември 2009 година
за прилагане на Обща позиция 2007/140/ОВППС относно ограничителните мерки срещу Иран
СЪВЕТЪТ НА ЕВРОПЕЙСКИЯ СЪЮЗ,
като взе предвид Обща позиция 2007/140/ОВППС на Съвета (1), и по-специално член 7, параграф 2 от нея във връзка с член 23, параграф 2 от Договора за Европейския съюз,
като има предвид, че:
(1)
На 27 февруари 2007 г. Съветът прие Обща позиция 2007/140/ОВППС относно ограничителните мерки срещу Иран.
(2)
В съответствие с член 8, параграф 2 от Обща позиция 2007/140/ОВППС Съветът преразгледа изцяло списъка на лицата и структурите, съдържащи се в приложение II, за които се прилагат член 4, параграф 1, буква б) и член 5, параграф 1, буква б) от тази обща позиция.
(3)
В заключение Съветът реши, че за лицата и структурите, изброени в приложение II към Обща позиция 2007/140/ОВППС, следва да продължат да се прилагат специфичните ограничителни мерки, предвидени в нея.
(4)
Списъкът на лицата и структурите следва да бъде изменен, с цел да се вземат предвид промените в правителството и администрацията на Иран, както и в положението на съответните физически лица и структури.
(5)
Списъкът на лицата и структурите, посочени в член 4, параграф 1, буква б) и член 5, параграф 1, буква б) от Обща позиция 2007/140/ОВППС, следва съответно да се актуализира,
ПРИЕ НАСТОЯЩОТО РЕШЕНИЕ:
Член 1
Приложение II към Обща позиция 2007/140/ОВППС се заменя с текста в приложението към настоящото решение.
Член 2
Настоящото решение поражда действие от деня на приемането му.
Член 3
Настоящото решение се публикува в Официален вестник на Европейския съюз.
Съставено в Брюксел на 17 ноември 2009 година.

Labels: 18
5
11